Unités di mzeure éndjolikes

Les unités di mzeure shuvantes sont-st eployeyes po des grandeurs éndjolikes, pol grandeur del memwere d'&nbsp;ene copiutrece, pol plaece k'&nbsp;on pout scrire so on sopoirt come ene deure plake ou ene plake lazer, li grandeur d'&nbsp;on fitchî, evnd.

* Bit: c'&nbsp;est l'&nbsp;unité d'&nbsp;båze. Ele reprezinte li pus ptite unité di memwere eployåve so ene copiutrece. Ele n'&nbsp;a ki deus valixhances di possibes: 0 et 1. Les ôtes unités di mzeure sont des rgroupmints di bits.
* Octet (*byte* en inglès): èn octet est ewal a ût bits. I pout prinde 28 valixhances, di 0 à 255 e decimå, çou ki fwait 256 valixhances possibes. 

### Unités di mzeure båzêyes so l'&nbsp;octet
*Ces unités sont sovint eployeyes po djåzer des grandeur des fitchîs et del capacité des sopoirts et des memweres.*
**asteme:** li definixha des grandeurs Mo, Go, To si pout fé pa hopes di 1.000, tot shuvant les rîles do sistinme d'&nbsp;unités eternåcionå, oudonbén pa hopes binaires di 1024 (ene pouxhance di 2), li clintcha est d'&nbsp;eployî les definixhas eternåcionås. Mins *Ko* (avou on grand "K") est tofer 1.024 octets, dismetant kel simbole del betchete eternåcionåle *kilo* ki rprezinte 1.000 est on ptit "k".
* kilo-octet (Ko): on kilo-octet est ewal a 1024 (210) octets.
* mega-octet (Mo): on mega-octet est ewal a 106 octets (ou pa des côps a 1024 kilo-octets).
* giga-octet (Go): on giga-octet est ewal a 109 octets (ou pa des côps a 1024 mega-octets).
* tera-octet (To): on tera-octet est ewal a 1012 octets.
* peta-octet (Po): on peta-octet est ewal a 1015 octets.
* ecsa-octet (Eo): èn ecsa-octet est ewal a 1018 octets.
* zetta-octet (Zo): on zetta-octet est ewal a 1021 octets.
* yotta-octet (Yo): on yotta-octet est ewal a 1024 octets.

### Unités di mzeure båzêyes sol bit
*Ces unités sont sovint eployeyes po djåzer del vitesse di transfer (e bits pa segonde *'b/s*') so les rantoeles et dins les telecomunicåcions.*
* kilobit (kb): on kilobit est ewal a 1.000 bits.
* megabit (Mb): on megabit est ewal a 106 bits.
* gigabit (Gb): on gigabit est ewal a 109 bits.

### Unités di mzeure del frecwince
*Ces unités sont eployeyes pol frecwince des cikes des processeus eyet pol frecwince des waitroûles.*
* hertz (Hz): on hertz c'&nbsp;est ene frecwince d'&nbsp;on côp totes les segondes.
* kilohertz (kHz): on kilohertz est ewal a 1.000 hertz; dj'&nbsp;ô bén, 1.000 côps tchaeke segonde.
* megahertz (MHz): on megahertz est ewal a 106 hertz; dj'&nbsp;ô bén, on miyon d'&nbsp;côps tchaeke segonde.
* gigahertz (GHz): on gigahertz est ewal a 109 hertz; dj'&nbsp;ô bén, on miyård di côps tchaeke segonde.

### Ôtès unités di mzeure éndjolikes
* imådjes pa segonde (fps, di l'&nbsp;inglès *frames per seconde*); ciste unité est foirt eployeye po saveur li flouwidisté des animåcions des djeus videyo. 
* ponts pa pôce (dpi, di l'&nbsp;inglès *dots per inch*); ciste unité est eployeye po cwålifyî l'&nbsp;finté di l'&nbsp;imprimaedje, del finté d'&nbsp;ene waitroûle, evnd. c’ est l'&nbsp;nombe di ponts (d'&nbsp;intche, di loumire, evnd.) dins on cwåré d'&nbsp;on pôce.
* picsels; c'&nbsp;est li pus ptite compôzante d'&nbsp;ene imådje; li finté d'&nbsp;l'&nbsp;imådje est fonccion do nombe di picsels, copurade li nombe di picsels so ene stindêye dinêye; li nombe di bits pa picsel dene li parfondeur d'&nbsp;coleur di l'&nbsp;imådje.